CELEX: 22004D0120
Language: lt
Date: 1095984000000
Title: 2004 m. rugsėjo 24 d. EEE jungtinio komiteto sprendimas Nr. 120/2004, iš dalies keičiantis EEE susitarimo I priedą (Veterinarijos ir fitosanitarijos reikalai)

10.3.2005   
            
            
               LT
            
            
               Europos Sąjungos oficialusis leidinys
            
            
               L 64/12
            
         
      EEE JUNGTINIO KOMITETO SPRENDIMAS
   
   Nr. 120/2004
   2004 m. rugsėjo 24 d.
   iš dalies keičiantis EEE susitarimo I priedą (Veterinarijos ir fitosanitarijos reikalai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2004 m. liepos 9 d. EEE jungtinio komiteto sprendimu Nr. 95/2004 (1).
            
         
               (2)
            
            
               Į Susitarimą reikia įtraukti 2003 m. spalio 30 d. Komisijos sprendimą 2003/774/EB, patvirtinantį tam tikrus apdorojimo būdus siekiant neleisti plisti patogeniniams mikroorganizmams dvigeldžiuose moliuskuose ir jūros pilvakojuose (2).
            
         
               (3)
            
            
               Į Susitarimą reikia įtraukti 2003 m. lapkričio 20 d. Komisijos sprendimą 2003/831/EB, iš dalies pakeičiantį Sprendimus 2001/881/EB ir 2002/459/EB dėl pasikeitimų ir papildomų įrašų, padarytų pasienio kontrolės postų sąraše (3).
            
         
               (4)
            
            
               Į Susitarimą reikia įtraukti 2003 m. lapkričio 21 d. Komisijos sprendimą 2003/839/EB, iš dalies pakeičiantį Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų virusinės hemoraginės septicemijos (VHS) arba infekcinės hemotopoetinės nekrozės (IHN) paplitimą, sąrašus (4), I ir II priedus.
            
         
               (5)
            
            
               Į Susitarimą reikia įtraukti 2003 m. gruodžio 15 d. Komisijos sprendimą 2003/904/EB, patvirtinantį programas patvirtintų zonų ir patvirtintų ūkių, esančių nepatvirtintose zonose, statusui dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) gauti ir iš dalies pakeičiantį Sprendimo 2003/634/EB (5) I ir II priedus.
            
         
               (6)
            
            
               Į Susitarimą reikia įtraukti 2003 m. gruodžio 17 d. Tarybos sprendimą 2003/912/EB, iš dalies pakeičiantį Sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų, dėl jo galiojimo pratęsimo (6).
            
         
               (7)
            
            
               Sprendimu 2003/774/EB yra panaikinamas į Susitarimą įtrauktas Komisijos Sprendimas 93/25/EB (7), kuris vėliau turi būti išbrauktas iš Susitarimo.
            
         
               (8)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo I priedo I skyrius iš dalies keičiamas taip, kaip nurodyta šio sprendimo priede.
   2 straipsnis
   Sprendimų 2003/774/EB, 2003/831/EB, 2003/839/EB, 2003/904/EB ir 2003/912/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. rugsėjo 25 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (8).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. rugsėjo 24 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 376, 2004 12 23, p. 14.
   
      (2)  OL L 283, 2003 10 31, p. 78.
   
      (3)  OL L 313, 2003 11 28, p. 61.
   
      (4)  OL L 319, 2003 12 4, p. 21.
   
      (5)  OL L 340, 2003 12 24, p. 69.
   
      (6)  OL L 345, 2003 12 31, p. 112.
   
      (7)  OL L 16, 1993 1 25, p. 22.
   
      (8)  Konstitucinių reikalavimų nenurodyta.
   
      
         PRIEDAS
      
      
         prie EEE jungtinio komiteto sprendimo Nr. 120/2004
      
      Susitarimo I priedo I skyrius iš dalies keičiamas taip, kaip nurodyta toliau:
      
                  1.
               
               
                  1.2 dalies 39 punkte (Komisijos sprendimas 2001/881/EB) ir 46 punkte (Komisijos sprendimas 2002/459/EB) papildomai įrašoma ši įtrauka:
                  
                              „—
                           
                           
                              
                                 32003 D 0831: 2003 m. lapkričio 20 d. Komisijos sprendimas 2003/831/EB (OL L 313, 2003 11 28, p. 61)“.
                           
                        
            
                  2.
               
               
                  4.2 dalies 66 punkte (Komisijos sprendimas 2002/308/EB) papildomai įrašoma ši įtrauka:
                  
                              „—
                           
                           
                              
                                 32003 D 0839: 2003 m. lapkričio 21 d. Komisijos sprendimas 2003/839/EB (OL L 319, 2003 12 4, p. 21)“.
                           
                        
            
                  3.
               
               
                  4.2 dalyje po antrašte „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 55 punkte įrašomas šis tekstas (Komisijos sprendimas 2003/634/EB):
                  „su pakeitimais, padarytais:
                  
                              —
                           
                           
                              
                                 32003 D 0904: 2003 m. gruodžio 15 d. Komisijos sprendimu 2003/904/EB (OL L 340, 2003 12 24, p. 69)“.
                           
                        
            
                  4.
               
               
                  4.2 dalyje po antrašte „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ po 55 punkto įrašomas šis punktas (Komisijos sprendimas 2003/634/EB):
                  
                              „56.
                           
                           
                              
                                 32003 D 0904: 2003 m. gruodžio 15 d. Komisijos sprendimas 2003/904/EB, patvirtinantis programas patvirtintų zonų ir patvirtintų ūkių, esančių nepatvirtintose zonose, statusui dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) gauti ir iš dalies pakeičiantis Sprendimo 2003/634/EB I ir II priedus (OL L 340, 2003 12 24, p. 69). Šis aktas taip pat taikomas Islandijai“.
                           
                        
            
                  5.
               
               
                  6.2 dalyje po 46 punkto (Komisijos sprendimas 2003/470/EB) įterpiamas šis punktas:
                  
                              „47.
                           
                           
                              
                                 32003 D 0774: 2003 m. spalio 30 d. Komisijos sprendimas 2003/774/EB, patvirtinantis tam tikrus apdorojimo būdus siekiant neleisti plisti patogeniniams mikroorganizmams dvigeldžiuose moliuskuose ir jūros pilvakojuose (OL L 283, 2003 10 31, p. 78). Šis aktas taip pat taikomas Islandijai“.
                           
                        
            
                  6.
               
               
                  6.2 dalies 12 punkto (Komisijos sprendimas 93/25/EEB) tekstas išbraukiamas.
               
            
                  7.
               
               
                  8.1 dalies 18 punkte (Tarybos sprendimas 95/408/EB) papildomai įrašoma ši įtrauka:
                  
                              „—
                           
                           
                              
                                 32003 D 0912: 2003 m. gruodžio 17 d. Tarybos sprendimas 2003/912/EB (OL L 345, 2003 12 31, p. 112)“.